polyglot-tagger/wikipedia-language-snippets-filtered huggingface dataset:
2011 ஆம் ஆண்டில், அவர் தனது நண்பரும் முன்னாள் இணை நடிகருமான ரீமா கான் இயக்கிய லவ் மே கும் படத்தில் ஒரு சிறிய வேடத்தில் தோன்றினார். 2014 ஆம் ஆண்டில் சமூக நாடகமான ஸ்வரங்கி என்ற திரைப்படத்தில் நடித்து, இவர் சரியான முறையில் படவுலகிற்கு திரும்பி வந்தார். இத்திரைப்படம், போதைப் பழக்கத்தின் பிரச்சினை,அதற்கு அடிமையானவர்கள் மற்றும் அவர்களது குடும்பங்களின் வாழ்க்கையில் ஏற்படுத்திய தாக்கத்தை எடுத்துக்காட்டுகிறது. இந்த படம் வணிக ரீதியாக தோல்வியடைந்தது. மேலும் நாடு முழுவதும் பல நகரங்களில் தடை செய்யப்பட்டது. 2017 ஆம் ஆண்டில், பாகிஸ்தான் பேஷன் டிசைன் கவுன்சில் ஏற்பாடு செய்த பேஷன் வாரத்தில் பங்கேற்றார்.
ரேஷம் , ஒரு பாகிஸ்தான் திரைப்பட மற்றும் தொலைக்காட்சி நடிகை மற்றும் விளம்பர மாடல் ஆவார். பாகிஸ்தான் தொலைக்காட்சி நிறுவனத்தில் அதிக ஊதியம் வாங்கும் நடிகைகளில் ஒருவரான இவர், சங்கம் திரைப்படத்தில் நடித்ததற்காக சிறந்த நடிகைக்கான தேசிய விருதை வென்றுள்ளார். 1995 ஆம் ஆண்டில் ஜீவா திரைப்படத்தில் அறிமுகமானார். 1990 களில் லாலிவுட்டின் முன்னணி நடிகையாக இருந்தார். அவரது குறிப்பிடத்தக்க திரைப்படப் படைப்புகளில், ஜீவா , குங்காட் , துப்பட்டா ஜல் ரஹா ஹை , பால் டோ பால் , மற்றும் ஸ்வரங்கி ஆகியவை அடங்கும். ஜன்னத் கி தலாஷ் படத்திற்காக நிகர் சிறந்த நடிகைக்கான விருதை வென்றார்.
2017 முதல் 2019 வரை, இச்சாதாரி நாகின் என்ற விஷயத்தை அடிப்படையாகக் கொண்ட பாகிஸ்தானின் முதல் தொலைக்காட்சி தொடரான நாகின் என்ற இயற்கைக்கு அப்பாற்பட்ட நாடகத் தொடரில் சஜ்னா சபிரான் என்கிற முக்கிய கதாபாத்திரத்தில் நடித்தார். ஒரு நேர்காணலில், நிகழ்ச்சியில் தனது கதாபாத்திரத்தை விவரிக்கும் போது, இது, எதிர்மறை தன்மையுடைய ஆனால் மிகவும் கவர்ச்சியாக உள்ளது" என்று கூறியுள்ளார். நவம்பர் 2018 இல், கலீல்-உர்-ரெஹ்மான் கமர் எழுதி இயக்கிய காஃப் கங்கனா என்ற காதல் படத்தில் நடிகர்களுடன் நடிக்க ரேஷம் சேர்ந்தார். தொழில்முறை காரணங்களால் அதே மாதத்தில் அவர் அத் திரைப்படத்திலிருந்து விலகினார்.
அவரது திரைப்பட வாழ்க்கையுடன், தொலைக்காட்சி நாடகங்களிலும் தீவிரமாக செயல்படுகிறார். அதே பெயரில் உமேரா அகமதுவின் நாவலை அடிப்படையாகக் கொண்ட மேன்-ஓ-சல்வா இல் 'ஜைனப்' வேடத்தில் நடித்தார். இந்த நிகழ்ச்சி சிறந்த தொலைக்காட்சி நடிகைக்கான 7 வது லக்ஸ் ஸ்டைல் விருதுகளில் பரிந்துரைக்கப்பட்டது. கூடுதலாக, அமானுஷ்ய தொலைக்காட்சி தொடரான நாகின் தொடரில் சஜ்னா என்ற பாம்பாட்டியாகவும் நடித்தார்.
ரேஷம் அக்டோபர் 22, 1979 அன்று பாகிஸ்தானின் பைசலாபாத்தில் ஒரு பஞ்சாபி குடும்பத்தில் பிறந்தார். இவரின் உண்மையான பெயர் சைமா ஆகும். சோஹைல் வார்ரைச்சிற்கு அளித்த பேட்டியில், அதே பெயரில் தொழில்துறையில் ஏராளமான நடிகைகள் இருந்ததால் தான், சைமா என்கிற தனது சொந்த பெயரைப் பயன்படுத்தவில்லை என்று தெரிவித்துள்ளார். எனவே, அவர் ரேஷம் என்ற தனித்துவமான மேடைப் பெயரைத் தேர்ந்தெடுத்தார்.
ஏப்ரல் 2018 இல், அலி ஜாபருக்கு எதிரான மீஷா ஷாஃபி குற்றச்சாட்டுகளுக்குப் பிறகு, ரேஷம், ஜாபரை ஆதரித்தார். "நட்புக்கும் துன்புறுத்தலுக்கும் உள்ள வித்தியாசத்தை அலி அறிவார். அவரால் அப்படி ஒரு காரியத்தைச் செய்ய முடியாது" என்று கூறியுள்ளார்.
ஜூன் 2017 இல், ரேஷம் 2018 இல் திருமணம் செய்து கொள்வதாக அறிவித்தார். அவரது கணவர் ஐரோப்பாவில் ஒரு தொழிலதிபர் என்று கூறப்படுகிறது, மேலும் அவரது திருமணத்திற்குப் பிறகு ஐரோப்பாவிற்குச் செல்வார் என்று கூறப்படுகிறது.
அவர் வரவிருக்கும் பாகிஸ்தான் திரைப்படமான தி லெஜண்ட் ஆஃப் மௌலா ஜாட்டில் நடிப்பார். இயக்குனர் கம்ரான் ஷாஹித்தின் வரலாற்று காதல் படமான தி ட்ரையலில் நடிக்கவும் அவர் ஒப்பந்தம் செய்துள்ளார்.
அவர் லாகூரிலிருந்து ஆரம்பக் கல்வியைப் பெற்றார். மற்றும் மெட்ரிக் வரை படித்தார். இவருக்கு பஞ்சாபி குடும்ப பின்னணி உள்ளது. ஏழு வயதில் தனது தாயை இழந்து, மூத்த சகோதரியால் வளர்க்கப்பட்டார்.
பகால் கோயில் அல்லது அல்லது பகால் கிராமத்தில் உள்ள வஜ்ரயான புத்தக் கோயில் ஆகும். இக்கோயில் இந்தோனேசியாவில் வடக்கு சுமத்ராவில் படாங் லாவாஸ் ரீஜன்சியில், போர்டிபியில், படாங் போலக் என்னுமிடத்திலுள்ள பகாலில் அமைந்துள்ளது. இது பதாங்சிடெம்புவான் என்னுமிடத்திலிருந்து மூன்று மணி நேர பயணத்தில் மகிழ்வுந்தில் இக்கோயிலை அடையலாம். மேடனில் இருந்து 400 கி.மீ.தொலைவில் இக்கோயில் உள்ளது. இந்த வளாகத்தில் மூன்று கோயில்கள் உள்ளன. அவை பகால் கோயில் , பகால் கோயில் , மற்றும் பகால் கோயில் என்பனவாகும். இந்தக் கோயிலின் இடமானது கி.பி 11 முதல் 13 ஆம் நூற்றாண்டு வரை பன்னாய் இராச்சியத்துடன் தொடர்புடையதாகும்.
பதங் லாவாஸின் கோயில்களின் கட்டுமானம் பொ.ச. 11 ஆம் நூற்றாண்டு முதல் 13 ஆம் நூற்றாண்டு வரையுள்ள காலத்தைச் சேர்ந்தவையாகும் என்று கணிக்கப்பட்டுள்ளது. ஸ்ரீவிஜயன் மண்டலத்தின் கீழ் உள்ள மலாக்கா ஜலசந்தியின் கடற்கரையில் அமைந்துள்ள வர்த்தக துறைமுகங்களில் ஒன்றான பன்னாய் இராச்சியத்துடன் அவை இணைக்கப்பட்டிருக்கலாம்.
சுதந்திரத்திற்கு முந்தைய பிரித்தானிய இந்தியாவில், இந்து பெரும்பான்மை மாநிலமான பீகாரில் உருது மொழி பேசும் முஸ்லீம் சிறுபான்மையினர் இருந்தனர். 1947 ஆம் ஆண்டில், இந்தியா பிரிக்கப்பட்ட நேரத்தில், பல பிஹாரி முஸ்லிம்கள், அவர்களில் பலர் பிரிவினையின் போது நடந்த வன்முறையிலிருந்து தப்பி ஓடி, புதிதாக உருவான கிழக்கு பாக்கித்தானுக்கு தப்பி ஓடிவிட்டனர், மற்றவர்கள் மேற்கு பாகிஸ்தானுக்குச் சென்றனர், அங்கு அவர்கள் பொதுவாக முஹாஜிர்கள் என்று அழைக்கப்படுகிறார்கள். உருது புதிய அரசின் தேசிய மொழியாக மாற்றப்பட்டதாலும், பல பிஹாரிகளுக்கு அவர்களின் தாய்மொழியாக இருந்ததாலும் அவர்கள் புதிய நாட்டில் விகிதாச்சார எண்ணிக்கையிலான பதவிகளை வகித்தனர். இதனால் சொந்த மண்ணில் பாதிக்கப்பட்ட பூர்வீக வங்காளிகளிடம் மிகுந்த அதிருப்தியை ஏற்படுத்தியது.
2002 ஆம் ஆண்டில் வங்காள தேசத்திற்கு சென்ற பாக்கித்தான் அதிபர் பர்வேஸ் முஷாரஃப், வங்காள தேசத்தில் 'தனித்திருக்கும் பாகிஸ்தானியர்கள்' என்று அழைக்கப்படும் ஆயிரக்கணக்கான மக்களின் அவல நிலைக்கு அனுதாபம் கொண்டிருந்தாலும் பாக்கிஸ்தானுக்கு இவ்வளவு பெரிய அகதிகளை உள்வாங்கக்கூடிய நிலையில் இல்லாததால் அவர்களை பாகிஸ்தானுக்கு குடியேற அனுமதிக்க முடியவில்லை.என்று கூறினார். கிழக்கு பாகிஸ்தானின் வாரிசு மாநில குடிமக்களாக இருப்பதால், இந்த பிரச்சினையை அரசியல்மயமாக்க வேண்டாம் என்றும் அகதிகளை ஏற்றுக்கொள்ள வேண்டாம் என்றும் அவர் தனது வங்காள பிரதிநிதியிடம் தெரிவித்தார். பாக்கித்தான் அரசாங்க அதிகாரிகள் இந்த நாட்டில் வசிக்கும் 1.5 மில்லியனுக்கும் அதிகமான சட்டவிரோத வங்காள அகதிகளை நாடு கடத்தப்போவதாக அச்சுறுத்தி வருகின்றனர்.
மே 2003 இல் பங்களாதேஷில் ஒரு உயர்நீதிமன்றத் தீர்ப்பு பத்து பிஹாரிகளுக்கு குடியுரிமை மற்றும் வாக்களிக்கும் உரிமைகளைப் பெற அனுமதித்தது; இந்த தீர்ப்பு பிஹாரிகளிடையே ஒரு தலைமுறை இடைவெளியை அம்பலப்படுத்தியது, இளைய பிஹாரிகள் தீர்ப்போடு "உற்சாகமாக" இருக்கிறார்கள், ஆனால் பல வயதானவர்கள் இளைய தலைமுறையினரின் உற்சாகத்தில் "விரக்தியடைந்தனர்". பல பிஹாரிகள் இப்போது பங்களாதேஷில் அதிக பொது உரிமைகள் மற்றும் குடியுரிமையை நாடுகின்றனர்.
பாக்கித்தான் இராணுவத்தை ஆதரித்ததற்காக சுதந்திரத்திற்கு பிந்தைய வங்காள தேச பிஹாரிகளை அவமதித்தது. எந்தவொரு நாடும் குடியுரிமை வழங்காததால், பிஹாரிகள் நிலையற்றவர்கள் ஆனார்கள். சர்வதேச அகதிகள் அமைப்பு போன்ற அமைப்புகள் பாக்கித்தான் மற்றும் வங்காள தேச அரசாங்கங்களை "பயனுள்ள தேசியம் இல்லாமல் இருக்கும் நூறாயிரக்கணக்கான மக்களுக்கு குடியுரிமை வழங்க வேண்டும்" என்று வலியுறுத்தின.
வங்காள தேசத்தில் தனித்து விடப்பட்ட பாக்கித்தானியர்கள் என்பவர்கள் உருது மொழி பேசும் முஸ்லீம் குடியேறியவர்கள் ஆகும். இவர்கள் முதன்மையாக பிஹாரி இனத்தைச் சேர்ந்தவர்கள், இன்றைய இந்தியா மற்றும் பாக்கித்தானில் உள்ள தாயகங்களுடன் 1947 இல் இந்தியா பிரிந்ததைத் தொடர்ந்து கிழக்கு பாக்கித்தானில் குடியேறினர்.
பாண்டிக் மலைகள் மற்றும் கருங்கடலுக்கு இடையில் ரைஸ் அமைந்துள்ளது. இது துருக்கியின் "ஈரப்பதமான" பகுதியாக கருதப்படுகிறது. மேலும் நாட்டின் முக்கிய தேயிலை உற்பத்தி செய்யும் பிராந்தியமாகவும் உள்ளது. தேயிலை தவிர, கிவி பழங்களை விளைவிப்பதற்கும் இப்பகுதி அறியப்படுகிறது. இந்த மாகாணம் பெரும்பாலும் கிராமப்புறமாகவும், அழகாகவும் உள்ளது. இதில் பல மலை பள்ளத்தாக்குகள் மற்றும் உயரமான யெய்லாக்கள் உள்ளன. மாகாணத்தில் உள்ள மாவட்டமானது துருக்கியின் மலையேற்றம் மற்றும் விடுமுறை நாட்களில் சுற்றுலா செல்லும் மிகவும் பிரபலமான இடங்களில் ஒன்றாக உள்ளது. இன்னும் சில தொலைதூர பகுதிகளில் சாலை வசதிகள் குறைவாக உள்ளன, எனவே மக்களும் பொருட்களும் மலைகளில் பயணம் செய்ய மின்சாரம் மூலம் இயங்கும் தொங்கூர்தி நிறுவப்பட்டுள்ளன. இங்கு கோடை காலம் குளிர்ச்சியானதாக இருக்கும் மேலும் குளிர்காலம் மிதமாக இருக்கும். ஆண்டு முழுவதும் அதிக அளவு மழைப்பொழிவு இருக்கும்.
புதிய கருங்கடல் கடற்கரை சாலை ரைசுக்கு விரைவாக சென்று சேரக்கூடியதாக ஆக்கியுள்ளது. ஆனால் இது பிராந்தியத்தில் உள்ள வனவிலங்குகளுக்கு அச்சுறுத்தல் என்னும் எதிர்மறையான விளைவை ஏற்படுத்தியுள்ளது. 2000 களின் முற்பகுதியில் இருந்து, ரைஸ் மாகாணத்திற்கு வெளியில் இருந்து வரும் பயணிகளின் எண்ணிக்கை அதிகரித்துள்ளது. இவர்கள் குறிப்பாக நகர்ப்புறங்களில் இருந்து வரும் சுற்றுலாப் பயணிகளாவர். இவ்வாறான சுற்றுலாவின் அதிகரிப்பானது உள்ளூர் மக்களின் பாரம்பரிய வாழ்க்கை முறை, இயற்கை சூழலின் களங்கமற்ற தன்மை போன்றவை ஆபத்துக்கு உள்ளாகி உள்ளது என்ற கவலையை ஏற்படுத்தியிள்ளது. மாகாண ஆளுநர் என்வர் சாலிஹோக்லு சாலை வலைப்பிண்ணலை விரிவாக்குவதற்கு தனது எதிர்ப்பைத் தெரிவித்ததுடன், தேனீ வளர்ப்பு, டிரவுட் மீன் பண்ணை மற்றும் கரிம தேயிலை வளர்ப்பதில் வணிகரீதியான கவனம் செலுத்த வேண்டும் என்று வாதிட்டார்.
ரைஸ் மாகாணம் என்பது துருக்கியியன் மாகாணம் ஆகும். இந்த மாகாணமானது வடகிழக்கு துருக்கியில் கருங்கடல் கடற்கரையில் டிராப்ஸனுக்கும் ஆர்வினுக்கும் இடையில் உள்ளது. இதன் தெற்கில் எர்சுரம் மாகாணம் உள்ளது. இது முன்னர் லாசிஸ்தான் என்று அழைக்கப்பட்டது, லாசிஸ்தானின் என்ற பெயரானது 1926 ஆம் ஆண்டில் கெமலிஸ்டுகளால் அதிகாரப்பூர்வமாக தடைசெய்யப்பட்டது. அதன் தலைநகரம் ரைஸ் நகரம். இந்த மாகாணத்தில் லாஸ், ஹெம்ஷின், துருக்கிய மக்கள் மற்றும் ஜார்ஜிய சமூகங்கள் உள்ளன. துருக்கிய ஜனாதிபதி ரசிப் தைய்யிப் எர்டோகன் தனது குழந்தை பருவத்தை ரைஸில் கழித்தார், அங்கு அவரது தந்தை துருக்கிய கடலோர காவல்படை உறுப்பினராக இருந்தார்.
ரைஸ் நகரம் என்பது மலைகளுக்கும் கடலுக்கும் இடையில் ஒரு குறுகிய தட்டையான நிலப்பரப்பில் உள்ள ஒரு கடற்கரை நகரமாகும். ஒப்பீட்டளவில் செல்வந்த நகரமான ரைஸில் உள்ள மக்களின் வாழ்க்கை முறைக்கும், தொலைதூர கிராமங்களில் உள்ளவர்களின் வாழ்கை முறைக்கும் இடையே குறிப்பிடத்தக்க வேறுபாடு இருந்தாலும், இப்பகுதி செழிப்பானதாக உள்ளது. ரைஸ் தேயிலை உற்பத்திக்காக இந்த மாகாணம் துருக்கியில் அறியப்படுகிறது.
இதன் பெயரானது கிரேக்க மொழிச் சொல்லான என்பதில் இருந்து வந்தது , என்றால் "மலை சரிவுகள்" என்று பொருளாகும். ஜார்ஜியன், லாஸ் மற்றும் ஆர்மீனிய பெயர்கள் அனைத்தும் கிரேக்க மொழியிலிருந்தும் பெறப்பட்டவை: அவற்றின் பெயர்கள் அந்தந்த வரிசையில் ரைஸ் , ரிசினி மற்றும் ரைஸ் என குறிப்படப்படுகின்றன.
ஜூராங் மேற்கு, ஒரு காலத்தில் பெங் காங் என்று அழைக்கப்பட்ட பகுதியிலிருந்து தோன்றியது. இது சுங்கே ஜுராங்கில் உள்ள காம்பியர் தோட்டங்களுக்கு பெயரிடப்பட்டது. 20 ஆம் நூற்றாண்டின் நடுப்பகுதியில், இப்பகுதியில் பல செங்கல் சூளைகள், செம்பனை எண்ணெய் உற்பத்தி செய்யும் இடங்கள் மற்றும் நாற்றுமேடைகள் இருந்தன. அந்த நேரத்தில், ஜுராங் மேற்கில் உள்ள ஒரே பொதுவான பண்ணை இடங்களாக, பூன் லே மற்றும் தமன் ஜுராங் மட்டுமே இருந்தன. ஜூராங் மேற்கில் ஒரு புதிய நகரத்திற்கான எச்.டி.பி. கருத்துருவாக்கத்தை தொடங்கிய வரையில், 1984 வரை, இப்பகுதி தனியாகவே இருந்தது. தற்போது, இந்த நகரம், ஒன்பது துணை மண்டலங்களாக பிரிக்கப்பட்டுள்ளது. இது மொத்தம் 94,000 பொது மற்றும் தனியார் வீட்டு அலகுகளை நீண்ட காலத்திற்கு கொண்டுள்ளது.
இந்த நகரத்தின் வடக்கே பான் தீவு அதிவேக நெடுஞ்சாலை, , கிழக்கே சுங்கே ஜுராங் மற்றும் ஜுராங் ஏரி, தெற்கே அயர் ராஜா அதிவேக நெடுஞ்சாலை , மேற்கில் பெனோய் சாலை மற்றும் மேல் ஜுராங் சாலை போன்றவை உள்ளது. ஜுராங் மேற்கு நகர மையம், ஜூராங் மேற்கு மத்தியில் அமைந்துள்ளது. ஜுராங் தொழில்துறை தோட்டத்தின் ஒரு பகுதியான ஒரு தொழில்துறை பகுதி பூன் லே வழி மற்றும் மேல் ஜுராங் சாலையின் தெற்கே அமைந்துள்ளது. ஜுராங் புதுமை மாவட்டத்தின் ஒரு பகுதியாக வென்யாவில் தற்போது மற்றொரு தொழில்துறை பகுதி வளர்ச்சியில் உள்ளது.
மேற்கு ஜுராங் என்பது, ஒரு திட்டமிடல் பகுதி மற்றும் சிங்கப்பூரின் மேற்கு பிராந்தியத்தில் அமைந்துள்ள குடியிருப்பு நகரம் ஆகும். ஜுராங் மேற்கு, வடக்கில் தெங்கா, கிழக்கில் ஜுராங் கிழக்கு, தெற்கில் பூன் லே மற்றும் முன்னோடி சிங்கப்பூர் மற்றும் மேற்கில் மேற்கத்திய நீர் நீர்ப்பிடிப்பு ஆகியவற்றுடன் எல்லைகளைப் பகிர்ந்து கொள்கிறது.
ஜுராங் மேற்கு என்பது முதன்மையான குடியிருப்பு நகரமாகும். இது சிங்கப்பூரின் மேற்கு பகுதியில் தெங்கா புது நகரத்திற்கு மேற்கே அமைந்துள்ளது, மேற்கு பிராந்தியத்தின் கீழ் நகர்ப்புற மேம்பாட்டு ஆணையம் வரையறுக்கப்பட்டுள்ளது.
முதலில் வனப்பகுதியாக இருந்த ஜுராங் மேற்கு, வீட்டுவசதி மற்றும் மேம்பாட்டு வாரியத்தின் இலட்சியத்தின் கீழ் விரைவான வளர்ச்சியை அடைந்து வருகிறது.
இந்தப் பகுதிகளின் சில இடங்களில் மிகக்குறைந்த அளவே மழை பொழிகின்றது, அவை பருவங்களிடையே மிகவும் சீராகவும் பரவலாகவும் நிகழ்கின்றன. தெற்கில் ஆண்டுக்கு சராசரியாக 250-300 மி.மீ, வடக்கில் ஆண்டுக்கு 400-500 மி.மீ (புடோரானா பீடபூமியில் அதிகபட்ச மழைப்பொழிவு - வருடத்திற்கு 700-800 மி.மீ) . பெரும்பாலான மழைப்பொழிவு கோடையின் இரண்டாம் பாதியில் நிகழ்கிறது: பெரும்பாலும் ஜூலை மற்றும் ஆகஸ்ட் மாதங்களில் இது முழு நீண்ட குளிர்ந்த காலத்தை விட 2-3 மடங்கு அதிகமாகப் பொழியும். வெவ்வேறு ஆண்டுகளில் மழையளவின் தீவிரமான ஏற்ற இறக்கங்கள் பொதுவானவை. டுடீன்காவில், வறண்ட ஆண்டில் 125 மி.மீ மட்டுமே மழை பொழியும், மழைமிகுந்த ஆண்டில் 350 மி.மீ வரை பொழியும்; கிராஸ்னயார்ஸ்க் நகரில், ஆண்டு மழைப்பொழிவு 127 முதல் 475 மி.மீ வரை இருக்கும்.
தெற்கு மற்றும் தென்மேற்கில் சராசரி ஜனவரி வெப்பநிலை சுமார் 22 , வடக்கில் -44 , மற்றும் சராசரி ஜூலை வெப்பநிலையைப் பொறுத்தவரை, இது முறையே தெற்கில் +25 மற்றும் வடக்கில் +12 என்றவாறு அமைகிறது. மையச் சைபீரிய உயர்நிலம் அதன் கிழக்கு மாகாணங்களில் கண்டக்காலநிலையின் குறிப்பிடத்தக்க அதிகரிப்பு மூலம் வகைப்படுத்தப்படுகிறது. யாகுட்டியாவில், முழுமையான வெப்பநிலை மாற்றம் 100 யை எட்டுகின்றது, மேலும் வெப்பமான மற்றும் குளிரான மாதங்களின் சராசரி வெப்பநிலையின் வேறுபாடு 55-65 ஆகும். மிகவும் கடுமையான குளிர்காலம் வில்யூய் உயர்நிலத்தில் உள்ளது, அங்கு குறைந்தபட்ச வெப்பநிலை பெரும்பாலும் - 60 க்கும் கீழே உள்ளது .
மையச் சைபீரிய உயர்நிலம் ரஷ்யாவின் யெனிசேய் மற்றும் லேனா ஆறுகளுக்கு இடையில் சைபீரியாவின் பெரும்பகுதியில் அமைந்துள்ள, மாறுபடும் உயரங்களைக் கொண்ட, தெளிவாக வரையறுக்கப்பட்ட மேற்பரப்புகளாலான உயர்நிலம். இதன் மிக உயரமான இடம் 1,701 மீ உயரமுள்ள புத்தோரன் மலைகளாகும். 3.5 மில்லியன் சதுர கிமீ பரப்பளவைக் கொண்டுள்ள இந்த உயர்நிலம், கிழக்கு சைபீரிய மேட்டுப்பகுதியில் யாகுடியா, கிராஸ்னயார்ஸ்க் பிரதேசம் மற்றும் இர்கூட்ஸ்க் மாகாணங்களில் விரவியிருக்கின்றது.
அருகிலுள்ள நிலப்பகுதிகளைக் காட்டிலும் இப்பகுதியின் விலங்குலகம் மிகவும் மாறுபட்டது. தைகாவில் பழுப்பு நிறக் கரடி, எல்க் கடமான், ஆர்க்டிக் ஓநாய், முயல், சேபிள் ஆகியவை காணப்படுகின்றன, மேலும் தூந்திராவில் துருவ மான் மற்றும் ஆர்க்டிக் நரி ஆகியவையும் காணப்படுகின்றன. இந்த உயர்நிலத்திலுள்ள ஆறுகள் மீன்களால் மிகவும் நிறைந்தவை, அவற்றில் மிகவும் மதிப்புமிக்க இனங்கள் ஸ்டர்ஜன், தைமென் மற்றும் வெள்ளை மீன்கள். பறவைகளில், கேபர்கெய்லி மற்றும் ஹேசல் க்ரூஸ் ஆகியவற்றைக் குறிப்பிடத்தகுந்தவை.
வட ஆசியாவின் நடுப்பகுதியில் உள்ள இந்த உயர்நிலத்தின் புவியியல் நிலை, வெப்பம் மிகுந்த கடல்களிலிருந்து அதன் தொலைவு மற்றும் ஆர்க்டிக் பெருங்கடலின் தாக்கம் ஆகியவற்றால் அதன் காலநிலையின் முக்கியக்கூறுகள் தீர்மானிக்கப்படுகின்றன.
இந்த உயர்நிலத்தின் காலநிலை குறுகிய இளவெப்பக் கோடைகாலங்கள் மற்றும் நீண்ட மற்றும் கடுமையான குளிர்காலத்தைக் கொண்ட கண்டநிலைக் காலநிலையாகும். வெப்ப மற்றும் குளிர்ந்த பருவங்களுக்கிடையே பெரியளவு வெப்பநிலை மாற்றம் ஏற்படுகின்றது.
உயரங்களின் குறிப்பிடத்தக்க மாற்றங்களால் தெளிவாக வரையறுக்கப்பட்ட நிலப்பண்புகள் அதன் உயிர்சூழல் மண்டலத்தை தீர்மானிக்கிறது. எனவே, 250-400 மீ உயரத்தில் கீழை துங்கூஸ்காவின் கீழ் பகுதிகளின் மலைகளில், கரிய ஊசியிலையுள்ள தைகாவையும், மேலே ஒளியுள்ள ஊசியிலை லார்ச் காடுகளையும், 500-700 மீ உயரத்தில் மலை லார்ச் வனப்பகுதிகள் அல்லது ஆல்டர் புதர்களையும், 700-800 மீட்டருக்கு மேல் உயரும் மாசிஃப்களின் சிகரங்கள் ஒரு மலைப்பாங்கான பாறை தூந்திராவையும் கொண்டுள்ளன.
பேவதாரு-லார்ச் மற்றும் தேவதாரு மரக்காடுகளின் தெற்கு பகுதியில் லார்ச் காடுகள் அமைந்துள்ளன. உயர்நிலத்தின் வடக்குப் பகுதி மலை தூந்திராவால் சூழப்பட்டுள்ளது. மையச் சைபீரிய உயர்நிலத்தின் தெற்கில் உள்ள பள்ளத்தாக்குகளில், வனப்படுகைகள் மற்றும் புல்வெளிகள் உள்ளன.
இதன் வடக்கே அனபார் உயர்நிலமும் புத்தோரன் மலைகளும், தெற்கே கிழக்கு சயான் மலைத்தொடர் மற்றும் பைக்கால் மலைகளும் உள்ளன. உயர்நிலத்தின் கிழக்கே யாகுட்ஸின் தாழ்வான நிலமும் லேனா உயர்நிலமும் அமைந்துள்ளன. மையச் சைபீரிய உயர்நிலம் சைபீரியாவின் மொத்த நிலப்பரப்பில் மூன்றில் ஒரு பகுதியை உள்ளடக்கியுள்ளது.
தொகுதி 1 இல் உள்ள கரிம உலோகப் பிணைப்புகள் தொடர்புடைய கார்பனின் மீது உயர் எலக்ட்ரான் வழங்கும் தன்மையுடன் அதிக முனைவாக்கும் திறன் கொண்டதாக வகைப்படுத்தப்படுகின்றன. இந்த முனைவாக்கும் திறன் முற்றிலும் வேறான எலக்ட்ரான் ஏற்புத் தன்மையின் விளைவாகும். கார்பனின் மற்றும் இலித்தியம் 0.98, சோடியம் 0.93 பொட்டாசியம் 0.82 ரூபிடியம் 0.82 சீசியம் 0.79 ஆகியன தொகுதி ஒன்றில் இடம்பெற்றுள்ள தனிமங்களின் எலக்ட்ரான் ஏற்புத்தன்மை மதிப்புகளாகும். கரிமச் சோடியம் சேர்மங்களின் கார்பன் மூவிணைதிற எதிர்மின் அயனித் தன்மையை உடனிசைவு நிலைப்படுத்தல் மூலம் குறைக்க முடியும், எடுத்துக்காட்டாக, 3 . சேர்மத்தை கூறலாம். மிகவும் அதிமாக முனைவாக்கம் செய்யப்பட்ட - பிணைப்பின் ஒரு விளைவு என்னவென்றால், எளிய கரிமச் சோடியம் சேர்மங்கள் பெரும்பாலும் பலபடிகலாக இருக்கின்றன, அவை கரைப்பான்களில் குறைவாகக் கரையக்கூடியவையாகும்.
ஆல்க்கைல் மற்றும் அரைல் வழிப்பெறுதிகள் போன்ற எளிய கரிம சோடியம் சேர்மங்கள் பொதுவாக கரையாத பலபடிகளாகும். மெத்தில் சோடியம் சேர்மம் ஒன்றோடொன்று இணைக்கப்பட்ட 4 தொகுதிகளைக் கொண்ட பலபடிசார் கட்டமைப்பை ஏற்றுக்கொள்கிறது . கரிமப் பதிலீடுகள் பருமனாகவும், குறிப்பாக டெட்ராமெத்தில் எத்திலீண்டையமீன் போன்ற இடுக்கி இணைப்பு ஈந்தணைவிகளின் முன்னிலையில் இருக்கும்போது வழிப்பெறுதிகள் அதிகமாக கரையக்கூடியவையாக உள்ளன. எடுத்துக்காட்டாக, டெட்ராமெத்தில் எத்திலீன் டையமீன் எக்சேனில் கரையக்கூடியது. படிகங்கள் + மற்றும் 2 குழுக்களின் சங்கிலிகளைக் கொண்டிருப்பதாகக் காட்டப்பட்டுள்ளது. - பிணைப்பின் தூரம் 2.523 முதல் 2.643 ஆங்சிட்ரான் வரை இருக்கும் .
கரிமசோடியம் வேதியியல் என்பது கார்பன் உடன் சோடியம் வேதியியல் பிணைப்பைக் கொண்டுள்ள கரிம உலோகச் சேர்மங்களின் வேதியியல் ஆகும். கரிம இலித்தியம் சேர்மங்களின் போட்டி காரணமாக வேதியியலில் கரிம சோடியம் சேர்மங்களின் பயன்பாடு ஓரளவு மட்டுப்படுத்தப்பட்டுள்ளது. அவை வணிக ரீதியாகக் கிடைக்கின்றன, மேலும் வசதியான வினைத்திறனை வெளிப்படுத்துகின்றன.
வணிக முக்கியத்தும் மிகுந்த முக்கியமான கரிம சோடியச் சேர்மம் சோடியம் சைக்ளோபெண்டாடையீனைடு ஆகும் . சோடியம் டெட்ராபீனைல் போரேட்டையும் ஒரு கரிமசோடியச் சேர்மம் என்று வகைப்படுத்தலாம், ஏனெனில் திண்ம நிலையில் சோடியம் அரைல் குழுக்களுடன் பிணைக்கப்பட்டுள்ளது.
கரிம சோடியம் சேர்மங்கள் பாரம்பரியமாக வலுவான காரங்களாகப் பயன்படுத்தப்படுகின்றன, இருப்பினும் இந்த பயன்பாடு சோடியம் பிசு அமைடு போன்ற பிற வினையாக்கிகளால் மாற்றப்பட்டுள்ளது.
உயர் கார உலோகங்கள் சில செயல்படுத்தப்படாத ஐதரோகார்பன்களைக் கூட உலோக ஈந்தணைவியாக்கம் செய்வதாக அறியப்படுகின்றன, மேலும் அவை சுய-உலோக ஈந்தனைவியாக்கிகளாகவும் அறியப்படுகின்றன:
இதேபோலவே சோடியம் அசிட்டிலைடுகளும் உருவாகின்றன. பெரும்பாலும் சோடியம் உலோகத்திற்குப் பதிலாக இங்கு வலுவான சோடியம் காரங்கள் பயன்படுத்தப்படுகின்றன. சோடியம் ஐதரைடுடன் டைமெத்தில் சல்பாக்சைடு சேர்த்து சூடுபடுத்தப்பட்டு சோடியம் மெத்தில்சல்பினைல்மெத்திலைடு தயாரிக்கப்படுகிறது.
ஓர் எலக்ட்ரான் ஒடுக்க வினை வழியாக சோடியம் பல்வளைய அரோமாட்டிக் ஐதரோகார்பன்களுடன் வினையில் ஈடுபடுகிறது. நாப்தாலீனின் கரைசல்களுடன் இது ஆழந்த வண்ணத்தில் இயங்குறுப்பான சோடியம் நாப்தலீனைடை உருவாக்குகிறது, இது கரையக்கூடிய ஒடுக்கும் முகவராகப் பயன்படுத்தப்படுகிறது:
சில அமில கரிம சேர்மங்கள் அதனுடன் தொடர்புடைய கரிம சோடியம் சேர்மங்களின் புரோட்டான் மாற்றத்தால் உருவாகின்றன. சோடியம் உலோகத்துடன் சைக்ளோபெண்டாடையீனை சேர்த்து சூடாக்குவதன் மூலம் சோடியம் சைக்ளோபெண்டாடையீனைடு தயாரிக்கப்படுகிறது:
டிரைட்டைல் சோடியத்தை உலோக-ஆலசன் பரிமாற்ற வினையால் தயாரிக்கலாம். டிரைட்டைல் சோடியம் தயாரிப்பதில் இந்த முறை பெரிதும் பயன்படுத்தப்படுகிறது:
ஆல்கைல்சோடியம் சேர்மம் டை ஆல்க்கைல் பாதரச சேர்மத்திலிருந்து ஈந்தணைவி மாற்றம் மூலம் தயாரித்தல் ஒரு வழிமுறையாகும். டையெத்தில் பாதரசத்தின் சோரிகின் வினை இதற்கு ஓர் உதாரணமாகும்:
இத்திரைப்படம் ஒரு குறைந்த பொருட்செலவில் தயாரிக்கப்பட்ட படம் ஆகும். இத்திரைப்படத்தை ஜி. எம். குமார் மூன்று வெவ்வேறு குழுக்களை வைத்து படமாக்கியுள்ளார். ஒவ்வொரு குழுவிலும் ஒரு உதவி இயக்குநரும் இருக்குமாறு பார்த்துக் கொண்டார். எஸ். கோவிந்தராஜ் உடன் கே. ராஜ்ப்ரீத், எஸ். செல்வக்குமார் உடன் இளவரசன், டி. நாராயணமூர்த்தி உடன் தயாள் என மூன்று குழுக்கள் தனித்தனியாகப் பணிபுரிந்தனர். இத்திரைப்படத்தை முடிக்க 12 நாட்கள் மட்டுமே எடுத்துக் கொள்ளப்பட்டது. இத்திரைப்படத்தில் சண்டைக்காட்சிகள் இல்லை. இசையமைப்பாளர் இளையராஜா இத்திரைப்படத்தில் பிண்ணனி இசைக்கே அதிக முக்கியத்துவம் அளித்திருந்தார். அத்தோடு ஒரு பாடலையும் உருவாக்கியிருந்தார். இத்திரைப்படம் காமமும், அதிக திகில் காட்சிகளும் கொண்டிருந்ததால் இந்தியத் திரைப்படத் தணிக்கை குழுவால் நிறைய வெட்டுகளுக்குப் பிறகு "வயது வந்தோருக்கு மட்டும்" என்ற சான்றிதழுடன் வெளிவந்தது
மோகன் தனக்கு நீண்ட கால இடைவெளிக்குப் பின்னர் வந்த கதாநாயகனுக்கான வாய்ப்பை தனக்கான புதிய அத்தியாயத்திற்கான நம்பிக்கையாகக் கருதி ஏற்றுக்கொண்டார். ஜி. எம். குமாருடன் முன்னதாக இரு திரைப்படங்களில் பணியாற்றிய நடிகை பல்லவி ஜி. எம். குமாரின் தற்போதைய படத்திலும் நடிக்க ஒப்பந்தமானார். கதையின் மிக முக்கிய கதாபாத்திரமான ஜோல்னா சாமியாக நடித்த ஆர். பி. விஸ்வம் படத்தின் வசனங்களுக்கும் பொறுப்பேற்றுக் கொண்டார். அறிமுக நடிகரான அரசவர்தன் வீர பாண்டியன் பல்லவியின் கணவராகவும், ஜெய்மாலா மோகனின் மனைவியாகவும் நடித்தனர். மூன்று வேறுவேறு ஒளிப்பதிவாளர்களான கே. ராஜ்ப்ரீத், இளவரசன் மற்றும் தயாள் ஆகியோர் ஒளிப்பதிவை மேற்கொண்டுள்ளனர். கே. ஏ. பாலன் படத்தின் கலை இயக்குநர் பணியை மேற்கொண்டார். படத்தொகுப்பினை ஏ. பி. மணிவண்ணன் மேற்கொண்டார்.
பாக்யராஜின் முன்னாள் உதவி இயக்குநராகப் பணியாற்றிய அறுவடை நாள் திரபை்படத்தை இயக்கிய ஜி. எம். குமார் இத்திரைப்படத்தை இயக்கினார். அவர் இயக்கி சத்யராஜ் மற்றும் ராதா நடித்துத் தோல்வியடைந்த பிக் பாக்கெட் மற்றும் கார்த்திக், பல்லவி ஆகியோர் நடித்த இரும்பு பூக்கள் ஆகிய படங்களைத் தொடர்ந்து தனது அடுத்த திரைப்படத்தில் பணியாற்றத் தொடங்கினார். உருவம் திரைப்படம் அவரது முதல் திகில் திரைப்படம் ஆகும். இத்திரைப்படம் நடிகை பல்லவியின் சகோதரர் மற்றும் அவரது பங்குதாரரால் தயாரிக்கப்பட்டது.
உருவம் ஒரு இந்தியத் தமிழ்த் திரைப்படம் ஆகும். இது வயது வந்தோருக்கான திகில் திரைப்படம் ஆகும். இத்திரைப்படம் 1991 இல் வெளிவந்தது. இத்திரைப்படத்தை ஜி. எம். குமார் இயக்கினார். இத்திரைப்படத்தில் மோகன், பல்லவி, ஆர். பி. விஸ்வம், அறிமுக நடிகர் வீர பாண்டியன், ஜெய்மாலா ஆகியோர் முன்னணி கதாபாத்திரங்களில் நடித்துள்ளனர். இத்திரைப்படத்தை டி. பி. சிங் மற்றும் தருண் ஜலான் ஆகியோர் தயாரித்துள்ளனர். இத்திரைப்படத்திற்கு இளையராஜா இசையமைத்துள்ளார். இத்திரைப்படம் 15 மார்ச் 1991 இல் வெளிவந்தது.
மாசாந்தரான் மாகாணமானது மீன் வளர்ப்புத் தொழிலில் நன்கு வளர்ச்சியடைந்துள்ளது. மற்றும் இந்த மீன்வளர்ப்பு பண்ணைத் தொழிலில் இந்த மாகாணம் பாரம்பரியமாக கொண்டுள்ள ஆதிக்கமானது இப்பகுதிக்கு கூடுதலான பொருளாதார முக்கியத்துவத்தை வழங்குகிறது. மேலும் மாகாணப் பொருளாதாரத்தில் மற்றொரு முக்கிய அம்சமாக சுற்றுலாத்துறை உள்ளது, ஏனெனில் ஈரான் முழுவதிலுமுள்ள மக்கள் இப்பகுதிக்கு வருகை தருகிறார்கள். மாசாந்தரான் மாகாணமானது உயிரி தொழில்நுட்பத்தில் வேகமாக வளர்ந்து வரும் மையமாக உள்ளது.
மாசாந்தரான் மாகாணம் ஈரானின் மிகவும் மக்கள் அடர்த்தி கொண்ட மாகாணங்களில் ஒன்றாகும். மேலும் இது பல்வேறு இயற்கை வளங்களைக் கொண்டுள்ளது, குறிப்பாக எண்ணெய் மற்றும் இயற்கை எரிவாயு வளங்களை பெருமளவில் கொண்டுள்ளது. மாகாணத்தின் நான்கு பெரிய மாவட்டங்கள் சாரி, அமோல், நூர் மற்றும் டோனெகாபோன் ஆகியவை ஆகும். இந்த மாகாணம் 1937 இல் நிறுவப்பட்டது.
இந்த மாகாணமானது சமவெளிகள், புல்வெளிகள், காடுகள் மற்றும் மழைக்காடுகள் காஸ்பியன் கடலின் மணல் கடற்கரைகள், கரடுமுரடான மற்றும் பனி மூடிய அல்போர்ஸ் சியராவின் நீண்ட மலைத் தொடர்களில், ஆசியாவின் மிக உயர்ந்த சிகரங்கள் மற்றும் எரிமலைகளில் ஒன்றான டமாவண்ட் மவுண்ட் உட்பட பல்வேறுபட்ட நிலப் பகுதிகளைக் கொண்டது.
மாசாந்தரான் மாகாணம் , என்பது ஈரானின் முப்பத்தோறு மாகாணங்களில் ஒன்று ஆகும். இது காசுப்பியன் கடலின் தெற்கு கடற்கரையிலும், அருகிலுள்ள மத்திய அல்போர்ஸ் மலைத்தொடரிலும், மத்திய-வடக்கு ஈரானில் அமைந்துள்ளது.
இந்த மாகாணம் 20 மாவட்டங்களாக பிரிக்கப்பட்டுள்ளது . அனைத்து ஷாஹ்ரஸ்தான்களும் சவடக்ஹ் தவிர, தங்கள் நிர்வாக மையங்களின் பெயரிலினாலேயே அழைக்கப்படுகின்றன.
பாலி, குளுங்க்குங்கில் ஒரு தொடக்கப் பள்ளியில் இருந்ததிலிருந்தே புத்சனாவின் இசையிலும், குறிப்பாக கிதாரிலும் உள்ள திறமை மிகவும் ஆதிக்கம் செலுத்தியது. புத்சனாவின் முதல் ஆசிரியர் அருகில் வசித்த ஒரு கட்டுமானத் தொழிலாளி ஆவார். தனது முதல் கிதார் வாங்க தனது பாட்டியிடமிருந்து பணத்தை திருடினார் அவர் தனது வாழ்க்கையில் கிதாருக்கு முன்னுரிமை அளித்தார், மேலும் ராக் பாடல்களை வாசிப்பதன் மூலம் தனக்குத்தானே கற்பிக்கத் தொடங்கினார். அவர் இசை மீது அதிக ஆர்வம் காட்டினார், மேலும் புத்சானா கிழக்கு ஜாவாவின் சுரபயாவிற்குச் சென்றபோது பிரதிபலித்தார், அங்கு அவர் ஒரு பாரம்பரிய இசைப் பாடத்தை எடுத்தார், ஒரு இசைக்குழுவுடன் பல இசை நிகழ்ச்சிகளில் பங்கேற்றார். பட்டம் பெற்ற பிறகு, தொழில்முறை இசைக்கலைஞராக தொழில் தொடர ஜகார்த்தா சென்றார். அங்கு இருந்தபோது, ஜாஸ் மேஸ்ட்ரோ மற்றும் ஜாஸ் இசைக்கலைஞர் இந்திர இலெஸ்மனாவின் தந்தையான ஜாக் இலெஸ்மானாவைக் கண்டார், அவர் ஜாஸ்ஸின் தத்துவத்தை புத்சனாவுக்குக் கற்றுக் கொடுத்தார்.
இந்தோனேசியாவில் தனது இசை அனுபவம் முழுவதும், தேவா புட்ஜானா தோபதி, பலவான், ரிடோ, அப்தீ நெகாரா மற்றும் பல பிரபல கிதார் கலைஞர்களுடன் இணைந்து பணியாற்றியுள்ளார். இந்தோனேசிய இசைக்கலைஞர்களுடனான அவரது ஒத்துழைப்பைத் தவிர, சர்வதேச இசைக்கலைஞர்களான வின்னி கொலாயுட்டா, ஜான் ஃப்ருசியான்ட், பீட்டர் எர்ஸ்கைன், ஜிம்மி ஜான்சன், அன்டோனியோ சான்செஸ், ஜோ லோக், கேரி ஹஸ்பண்ட், ஜாக் டிஜோனெட், டோனி லெவின், பாப் மிண்ட்ஸர் மற்றும் குத்ரி கோவன் ஆகியோருடன் அவர் பணிபுரிந்தார். ஜாஸ் மற்றும் ராக் மட்டுமல்லாமல் பாரம்பரிய பாலினீசிய பாணியையும் இணைக்கும் அவரது திறன் அவரை இந்தோனேசியாவின் சிறந்த கிதார் கலைஞர்களில் ஒருவராகக் கொண்டுள்ளது.
ஐ தேவா கெதே புத்சனா 1963 ஆகஸ்ட் 30 அன்று பிறந்த இவர் இந்தோனேசிய கிதார் கலைஞர், பாடலாசிரியர் மற்றும் இசையமைப்பாளர் ஆவார் .மேலும், ஜிகி இசைக்குழுவின் முன்னணி கிதார் கலைஞர் மற்றும் பாடலாசிரியர் ஆவார். ஜான் மெக்லாலின், பாட் மெத்தேனி, ஜெப் பெக், ஜான் அபெர்கிராம்பி, சிக் கொரியா மற்றும் வெதர் ரிப்போர்ட் ஆகியவற்றை புத்சானாவின் பாணி ஜாஸுக்கு வியத்தகு முறையில் மாறியது. தனது ஆரம்ப அனுபவத்தில், உள்ளூர் சமூகத்தில் பிரபலமாக இருந்த "ஸ்குரில்" என்ற இசைக்குழுவை நிறுவினார்.